《病腹》
明代·释函可

昔有学道人，语我护生理。未饥必先食，未饱必先止。

自从乞食必，往往饱欲死。非惟口腹贪，得饱良不易。

所以两岁前，腹病繇此起。因循直至今，祸延犹未已。

乃悟人世间，满足神所忌。一切毋令尽，灾患胡由致。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。